ایران اور پاکستان کی عسکری قیادت کی ملاقات

اسلامی جمہوریہ ایران کی مسلح افواج کے سربراہ جنرل باقری اور پاکستان کے آرمی چیف جنرل باجوہ نے اسلام آباد میں ہونے والی اپنی ملاقات میں دوطرفہ دفاعی تعاون سمیت اہم علاقائی اور سرحدی سیکورٹی کے معاملات پر بات چیت کی

خبر کا کوڈ: 1869

تاریخ: 17 July 2018 - 14:36

مقدس دفاع نیوز ایجنسی کی رپورٹ کے مطابق، اسلامی جمہوریہ ایران کی مسلح افواج کے سربراہ جنرل محمد باقری نے پاکستان کے آرمی چیف سے ملاقات میں پاکستان میں حالیہ دہشت گردانہ حملوں کی مذمت کرتے ہوئے دفاعی اور فوجی ٹریننگ کے میدانوں میں باہمی تعاون کو فروغ دینے کی ضرورت پر زور دیا -

پاکستان کے آرمی چیف جنرل قمرجاوید باجوہ نے بھی اس ملاقات میں ایران اور پاکستان کے دفاعی تعاون کی سطح کو بڑھانے کو ضروری قراردیا اور کہا کہ دونوں ملکوں کا تعاون علاقےمیں امن و استحکام کی صورتحال پر مثبت اثرات مرتب کرتا ہے -

ایران کی مسلح افواج کے سربراہ جنرل باقری اور ان کے ہمراہ وفد جو اتوار کو سرکاری دورے پر پاکستان پہنچا ہے پاکستان کے صدر ممنون حسین سے ملاقات کرنے کے ساتھ دیگر پاکستانی حکام سے ملاقاتیں کرے گا -

پیغام کا اختتام/